Aan die begin van die jaar was daar probleme by Hoërskool Strand nou loop die skool wéér deur | SAUK.co.za - Nuus.info
Aan die begin van die jaar was daar probleme by Hoërskool Strand nou loop die skool wéér deur
Die lae noot waarop die Hoërskool Strand vanjaar begin het, is toe ook hoe hy die jaar afgesluit het.
Daar is weer by die skool se verbruikerstudieklas ingebreek en alles is weer morsig agtergelos.
Maande terug, op die eerste skooldag, toe die onderwysers die verbruikerstudieklas oopsluit, was daar ingebreek en is dit bemors aangetref.
Dit het die skool ’n klomp geld gekos om dit skoon te maak.
Volgens Elizabeth Farm­er, ’n onderwyser by die skool, het booswigte Donderdag weer by die klaskamer ingebreek en die plek bemors.
Daar is toerusting van meer as R8 000 gesteel. Die toerusting het gekom van skenkings wat van oudleerders ontvang is, juis om die klas weer op te bou.
Potte, mengers en ’n mikrogolfoond is van die goed wat gesteel is.
Behalwe die inbraak by die klas is daar voor die matriekeksamen by die skool se laboratorium ingebreek.
Die laboratorium is teen ’n koste van R1,2 miljoen deur ’n skenking vervang.
In die inbraak is krane en klanktoerusting sowel as elek­triese bedrading gesteel.
Dit het die matrieks se eksamen so verontrief, hulle moes dit toe in twee klaskamers gaan aflê.
Onderwysers kla dat hulle skool so afgebreek word.
’n Onderwyser sê: “Die gemeenskap verwag môre se leiers uit die skool, maar uit dieselfde gemeenskap word die skool geplunder.”
Mense met inligting kan die skoolhoof, Gavin Phillips, by 071 892 3815 bel, of die polisie se lt.kol. Franklin Plaatjies by 082 469 3359.
Categories: Afrikaans, Afrikaner, ANC, Dienslewering, Gemeenskap, Jeug, misdaad, Nuus, Onderwys, SA-nuus
Tags: Elizabeth Farm­er, Hoërskool Strand, laboratoriums, matriekeksamens, môre se leiers, onderwysers, skoolhoof, verbruikerstudieklas
« Gaan adv. Shamila, die nuwe NVG baas, die mas kan opkom en weerstand bied teen korrupsie
Grondwetwysiging maak diefstal wettig – wetgewing deur parlement is niks anders as ‘n oorlogsverklaring teen die wettige eienaars van ons vaderland »